[{"text_idx": "#000001", "text": "Jaietako egitarauan iragarri bako sorpresa ekarri zuen martitzeneko San Fausto egunak. Neskak ere Dantzari-dantzara irten ziren lehenengo aldiz, mutilekin batera. Parekidetasunaren aldeko lanak sarri egin izan du topo tradizio ekintzekin, baina badaude pausoak ematen dabiltzanak, zarata handirik egin barik. Horietakoak dira martitzen eguerdian dantza egin zutenak; Kriskitin, Txoritxu Alai eta Tronperriko dantzariak."}, {"text_idx": "#000003", "text": "Hurrengo urteetan ere gogoeta egiten jarraituko dutela dio Aromak: \u201cEspero dut datorren urtean zortzi dantzari izatea, eta ez lau neska eta lau mutil\u201d. Gainera, oraindik badagoela zer hobetu uste du. Adibidez, arropa motaren eztabaida ez dute itxi. \u201cAndra moduan irten nahi genuen, eta ez gizon mozorrotuta\u201d. Dantzari-dantzara, prakak jantzita irten ziren neskak, baina, egunerokoan, emakumeen gehiengoa prakekin dabilela argudiatu du Aromak. Bestalde, gainerako dantzetan, ohiko janzkeragaz irten ziren neskak."}]